

PANEVĖŽIO RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL PANEVĖŽIO RAJONO SAVIVALDYBĖS ADMINISTRACIJOS DIREKTORIAUS 
2021 M. SPALIO 28 D. ĮSAKYMO NR. A-699 „DĖL ASMENINĖS PAGALBOS PASLAUGOS ORGANIZAVIMO TVARKOS IR ASMENS MOKĖJIMO UŽ ASMENINĖS PAGALBOS PASLAUGAS DYDŽIO NUSTATYMO TVARKOS APRAŠŲ PATVIRTINIMO“ PAKEITIMO

2021 m. gruodžio 3 d. Nr. A-783
Panevėžys

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 
	p a k e i č i u  Asmeninės pagalbos paslaugos organizavimo tvarkos aprašą, patvirtintą Panevėžio rajono savivaldybės administracijos direktoriaus 2021 m. spalio 28 d. įsakymu Nr. A-699 „Dėl Asmeninės pagalbos paslaugos organizavimo tvarkos ir Asmens mokėjimo už asmeninės pagalbos paslaugas dydžio nustatymo tvarkos aprašų patvirtinimo“:
	1. pakeičiu 15 punktą ir jį išdėstau taip:
	„15. Skyriaus specialistas, gavęs specialisto socialiniam darbui išvadą ir rekomendaciją dėl asmeninės pagalbos paslaugos skyrimo, parengia sprendimo projektą ir pateikia Savivaldybės administracijos direktoriui. Savivaldybės administracijos direktorius per 5 darbo dienas nuo socialinio darbuotojo išvados ir rekomendacijos dėl asmeninės pagalbos paslaugos skyrimo gavimo dienos priima sprendimą (Asmeninės pagalbos poreikio nustatymo ir asmeninės pagalbos teikimo tvarkos aprašo, patvirtinto Lietuvos Respublikos socialinės apsaugos ir darbo ministro 2021 m. liepos 1 d. įsakymu 
Nr. A1-478 „Dėl Lietuvos Respublikos neįgaliųjų socialinės integracijos įstatymo 251 straipsnio įgyvendinimo“, 3 priedas) (toliau – sprendimas).
	Jei priimamas sprendimas, kad asmeniui asmeninę pagalbą skirti tikslinga, sprendime nurodoma sprendimą priėmusio subjekto pavadinimas, sprendimo priėmimo data ir numeris, asmens, dėl kurio priimtas sprendimas, vardas ir pavardė, gimimo data, teisinis ir faktinis pagrindas ar kitos sprendimui įtakos turėjusios aplinkybės, motyvai, sprendimo apskundimo tvarka, įvardijant konkrečią skundą nagrinėjančią instituciją ar įstaigą, skundo padavimo terminą, galimos suteikti asmeniui asmeninės pagalbos paslaugos trukmė (valandų skaičius per mėnesį), veiklos, kuriose asmeniui gali būti teikiama asmeninės pagalbos paslauga, asmeninių asistentų skaičius, asmeninės pagalbos paslaugos teikėjo duomenys (juridinio asmens pavadinimas, buveinės adresas, jei pagalbos teikėjas yra fizinis asmuo, – vardas ir pavardė, telefono ryšio numeris). 
	Jei priimamas sprendimas, kad asmeniui skirti asmeninės pagalbos paslaugą netikslinga, sprendime nurodoma sprendimą priėmusio subjekto pavadinimas, sprendimo priėmimo data ir numeris, asmens, dėl kurio priimtas sprendimas, vardas ir pavardė, gimimo data, teisinis ir faktinis pagrindas ar kitos sprendimui įtakos turėjusios aplinkybės, motyvai, sprendimo apskundimo tvarka, įvardijant konkrečią skundą nagrinėjančią instituciją ar įstaigą, skundo padavimo terminą.“.
	2. pakeičiu 26 punktą ir jį išdėstau taip:
	„26. Sprendimą dėl asmeninės pagalbos paslaugos teikimo sustabdymo, atnaujinimo ar nutraukimo Paslaugų centro arba asmens ar asmens atstovo siūlymu priima Savivaldybės administracijos direktorius.“.
	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka. 


Savivaldybės administracijos direktorius					          Eugenijus Lunskis

